Richard Ott

**Richard Ott** SS.CC. (født 26. januar 1928 i Mainz i Tyskland; død 17. mars 2008 i Werne) var en tysk ordensprest og lærer.
## Liv og virke
### Bakgrunn
Ott ble født *Erhard Ott* som det tredje av ti barn i Mainz-Mombach og gikk på *Rabanus-Maurus-Gymnasium* i Mainz. Deretter begynte han å studere latin, gresk, fransk og filosofi ved Universitetet i Mainz. I 1953 gikk han inn i Arnsteinerfedrenes novisiat (på norsk kalles de *[[picpusfedrene]]*), hvor han avla sine religiøse løfter den 29. september 1954. 
### Prest
Han ble presteviet den oktober 1957 i Simpelveld (Nederland), hvor han på den tiden studerte teologi ved Arnsteinfedrenes filosofisk-teologiske høyskole. Etterpå var Ott medlem av  Arnsteinfedrene (latin: *Congregatio Sacrorum Cordium Jesu et Mariae necnon adorationis perpetuae Sanctissimi Sacramenti Altaris, SS.CC.*). Fra 1957 var han medlem av den tyske hjelpeorganisasjonen for spedalske.

Fra 1958 til 1993 underviste han i latin, gresk, fransk og katolsk religion ved det private *Johannesgymnasium* som Arnsteinfedrene drev i Lahnstein. Mellom 1968 og 1972 innehadde han stillingen som superior for *Johanneskloster* i Lahnstein.

I Lahnstein var han ansvarlig for *Gemeinschaft Christlichen Lebens (GCL)*. Han ledet studentutvekslingen med partnerskolen *College St. Etienne* i Châlons-en-Champagne og var initiativtaker til en lokal DAHW (*Deutsche Lepra- und Tuberkulosehilfe* e.V.) Richard Ott organiserte en rekke innsamlings- og donasjonskampanjer. Blant de mest kjente tiltakene var frimerkeinnsamlinger, som ikke bare innbragte jevnt store beløp, men gjorde leprasaken kjent i Vest-Tyskland også blant barn og unge. Hans arbeid på dette område var også godt hjulpet av at den berømte misjonæren blant spedalske i det som nå kjennes som Hawai'i, pater Damian de Veuster, var medlem av picpusdordenen. På nesten 50 år samlet pater Otts kampanjer inn 2,5 millioner euro til DAHW, som han også var æresmedlem av. Han var kjent med lepralegen Ruth Pfau, katolsk ordenssøster *(Filles du Cœur de Marie)* og høyt ansett lepralege i Pakistan.

Etter at han gikk av som lærer i 1993, fortsatte han å virke som sjelesørger. 

Fra juni 2006 til sin død i mars 2008 bodde han som pensjonist i Werne (Westfalen) i en kommunitet av Arnsteinerfedre. Der kunne han 20. oktober 2007 feire gulljubileet som prest.

I 1976 ble han tildelt *Bundesverdienstkreuz am Bande * av Vest-Tysklands forbundspresident Walter Scheel. I 1989 ble han tildelt Georgsplaketten av biskopen av Limburg, Franz Kamphaus.

## Publiseringer
* *Unternehmen Mensch.* Lahnstein 1976
* med Peter Harr: *Auf der Suche nach Gott.* Feldkirch 1993. Her på s 127 f. eger kapittel om "Wahre Menschlichkeit - aus der Quelle göttlicher Liebe"

## Litteratur
* M. P. Schmude: *Siebzig Jahre Richard Ott*.  In: *Johannes-Gymnasium <Lahnstein>: Jahresbericht zum Schuljahr 1997/98*, S. 172–173, Bericht über den Lahnsteiner "Lepra-Pater"
* Lydia Apel: * Pater Richard Ott - in der Nachfolge Pater Damians*. In: *Miteinander. Informationen der Deutschen Lepra- und Tuberkulosehilfe* - 2005, Ausgabe 4 (Dezember) S. 6–7
* Thomas Meinhardt: *Einen Motor braucht es immer*. In: *Apostel. Zeitschrift der Arnsteiner Patres* 2007, 2, S. 9–11

## Eksterne lenker
* Vor 10 Jahren starb Pater Richard Ott  

## Referanser